
Duheftînameya siyasî, civakî, çandî û hunerî 



Spasiya Federasiyona Seranserî ya “Yarsan” Ji 
Birêz Mistefa Hicrî 

Federasiyona Seranserî ya Yarsanê li Swêdê, spasiyek 
bêdawî ji Kek Mistefa Hicrî, Sekreterê Giştî û hemû Kadro û 
Pêşmergeyên PDKÎ derheq peyama pîrozbahiya wî bi 
minasebeta cejna Xawenkar ji peyrewên ayîna Yarsan kir û her 
wiha dibêje ku me milbimilê hevwelatiyên xwe yên kurd li 
xebat û tekoşîna bo rizgariya neteweyî de beşdarî kiriye û heya 
gihîştin bi armancên pîroz yên xwe jî em dê xebata xwe 
bidomînin û dê her wefadar bi neteweya xwe jî bimînin. 

Partiya Demokrat ya Kurdistana îranê diweşîne 


Bêdengî Li Hember Cinayetê, Dest 





Cinayetkaran Vekirîtir Dike 


^ Nerazîbûnên kom û 
komeleyên navneteweyî û 
nawendên berevankar yên 
mafên mirovan li îran û 
Kurdistanê li hemberî 
îdama Ihsan Fetahiyan 
berdewam in. Li gorî rapora 
nûçegihaniya Kurdistanê, 
xwendekarên zanîngeha 
Tehranê roja Duşemî, 25'ê 
Xezelwerê bo nîşandana 
nerazîbûna xwe li hember 
îdama Ihsan Fetahiyan 
civînek pêk anîn. Li vê 
civînê de çendîn daxuyanî 
bi merema mehkûm kirina 
îdama wî çalakê siyasî 
hatine xwendin. 

Xwendekarên kurd 

herweha li dijî girtina 
çendîn çalakên din yên 
siyasî yên de nerazîbûna 
xwe nîşan dan û li doma vê 
civînê de sirûda netewî ya 
"Ey Reqîb" ê hate xwendin 
û paşan dirûşmên 
"Kurdistan, Kurdistan, 


goristana faşîstan" û "Girtiyên siyasî divêt serbest bihên berdan" qîrandin. Herweha li gorî Nûçegihaniya Kurdistanê, girtiyên 
girtîgehên Sine û Urmiyê jî bi nîşaneya nerazîbûnê, dest bi gireva birçîbûnê kirine. Hêjayî gotinê ye ku Deftera Siyasî a PDKÎ 
berê di daxuyaniyek taybet de û paşan jî di daxuyaniyek hevpar tevî Partiyên Siyasî yên Kurdistanî de îdama ew çalakê kurd 
mehkûm kir. Deqa her du daxuyaniyan li rûpel 2 ya Agirî de. 


îran Mezintirîn Goriyê Şewba Berazan Li Rojhilata 

Navîn De 

Li gorî malpera "Radio Newa"yê, hejmara goriyên Şewba Berazan di îranê 
de gihîştiye 100 kesan. Herwiha 3128 kesên din jî tûşî vê nexweşiyê bûne ku 
di nava wan goriyan de 14 qutabî jî tên dîtin. Navenda Babetên Mirovî a ser 
bi saziya "NY" di vê derheqê de ragihandiye ku îran li nava 22 welatên 
Rojhilata Navîn de xwediyê zortirîn hejmara goriyên Şewba Berazan e. Eva di 
halekê de ye ku berpirsên hikûmetî girîngiya taybet û herwiha rê û cihên 
hewce bo pêşîgirtina vê nesaxiyê nagirin pêşiya xwe. 





































SIYASI 


Agirî 


Hejmar 123, 21’ê Çiriya Paşîn a 2009 


Derbarê îdamkirina Ihsan Fetahiyan: 

9 Partiyên Kurdistanî Daxuyaniyek weşandin 


Bi hinceta darvekirina girtiyê 
siyasî yê Kurd Ihsan Fetahiyan, 9 
partiyên Kurdistanî daxuyaniyek 
hevbeş a çapemeniyê belav kirin, 
li jêr deqa wê daxuyaniyê ketiye 
ber çavê wê xwendevanan: 


D axuyaniya hevbeş a hêzên 
siyasî ên Kurdistanî derbarê 
îdamkirîna Ihsan Fetahiyan 

Roja çarşem llê Mijdara 

2009an a Zayînî, serêsibê Ihsan Fetahiyan 
yê temen 28 salî û xebatkarê siyasî li 
cjirtîgeha^Sine bi destê mirovkujên Komara 
Islamî a îranê hat îdamkirin. 

Ewa ne^ cara yekem e ku destê Komara 
Îslamî a îranê bi xwîna keç û xortên gelê 
Kurd sor dibe û bêguman cara dawî jî nabe. 
Her wek pêşdîtin dihat kirin pêleke serkut û 
îdamkirinê li pey şanogeriya bi nav 
hilbijartina îsal û terîkketin, munzewîbûna 
rejîma Komara Îslamî li dinyaya derve û 
zêdebûna kirîz û pirsgirêkên navxweyî û 
pêlên nerazîbûna xelkê ku roj bi roj ew 
rejîm xistiye bin zext û givaşê di rê de be, 
lewra Komara Îslamî bi penahbirin bo zext 
û tundûtûjî û îdamkirina ciwanên xebatkar 
û keç û xortên azadîxwaz ên neteweyên 
îranê û bi taybet keç û xortên netewa Kurd 
ku pêşengên xebata rizgarîxwaziya Kurd 


bûne, bi darvekirina ciwanên Kurd kerb û 
kîna xwe dirêje. 

Pêwîst bi amajê ye ku Ihsan Fetahiyan 
sala borî li Kamyaranê tê binçavkirin û bi 
tometa "muharibe" (şer ligel Xwedê) bi 
rêya hewldan li dijî tenahiya neteweyî, ji 
aliyê dadgeha binav şoriş a bajarê Sine bi 



10 sal cezayê girtîgehê û dûrxistina bo 
bajarê Ramhurmizê hat mehkûmkirin, lê 
piştî xuyakirina nerazîbûna parêzerê Ihsan 
Fetahiyan li hember vê biryarê, dadegha 
pêdeçûnê li ser daxwaza Dozgerê Giştî yê 
Kamyaranê hukmê wî bo îdamê guherand! 

^ \ 


Em wek Partiyên Siyasî ên Kurdistanî ku 
me ew daxuyanî îmza kiriye, bi tundî wê 
cinayetê mehkûm û şermezar dikin û 
daxwaz ji rêxistinên mirovdost û kom û 
komeleyên navneteweyî dikin^ku li hemberî 
vê cinayeta rejîma Komara Îslamî bêdeng 
nebin û wê cinayetê mehkûm bikin û ji bo 
çarenivîsa girtiyên din ên siyasî ku di bin 
îşkenceyên herî hovane ên wê rejîmê de ne 
hewla xwe bidin. Ji ber ku bêdengî li 
hemberî kiryarên dijî mirovî ên rejîma îranê 
wisa dike ku kirin û kiryarên gelek 
nemirovanetir encam bide. 

Di dawî yê de, ligel hevderdî tevî 
malbata Şehîd Ihsan Fetahiyan û hemû 
şehîdên rêya azadiyê, em hêvî dikin bi hewl 
û têkoşîna hemû hêzên xebatkar û 
azadîxwaz, temenê rejîma Komara Îslamî a 
îranê kurt bibe û ew rejîm ji holê rabe û 
em bi azadiyê şad bin. 

^ Partiya Demokrat ya Kurdistana 
îranê 

Partiya Sosyalîst a Kurdistanê - PSK 
Komeleya Zehmetkêşên Kurdistanê 
Partiya Demokrat a Kurd li Sûriyê 
(El Partî) 

Yekîtiya Demokrat a Kurd li Sûriyê 
Partiya Azadiya Kurd li Sûriyê 
Partiya Pêşverûya Kurd li Sûriyê 
Rêxistina Xebata Kurdistana îranê 
Partiya Azadiya Kurdistan - PAK 


Daxuyaniya Deftera Siyasî ya PDKÎ: 

Derbarê Zêdebûna Pêvajoya Darvekirinê û îdamkirina 

Êhsan Ietahiyan 


H erçiqas di heyamê ^ 30 sal 
desthilatdariya Komara Îslamî de 
xelkê îranê bi giştî û azadîxwazên 
Kurd bi taybetî di bin rewşa serkut, 

qirkirin û zîndanîkirin û gellek car jî 
darvekirinê de bûne, ew rastî ne li xelkê 
îranê veşartî bûye û ne jî li sazî û dezgehên 
navneteweyî ên alîgirê mafê mirovan, heta 
pirr car jî ew kiryarên dijîgelî digel 
mehkûmkirin û xuyakirina bêzariyê rûbirû 
bûne, lê^tu demekê nekarîne sînorekê ji 
Komara Îslamî re danînin û berlêgirtinê ji 
wan kiryarên serberedayî bikin ku li dijî 
xelkê îranê bi giştî û bi taybet keç û xortên 
gelê Kurd bi eşkere û berfirehî dimeşîne. 
Her ew yek ê bûye sedem ji bo wê rejîmê 
ku bi destê vekirî û bê tirs xwîna xelkê 
birijîne, malwêraniyê ji bo xelkê pêk bîne û 
rewşa xem û tazî û kovanan bi ser civakê û 
malbatan^ de zal bike. Ger ew pêvajo li 
hemû îranê berdewam dimeşe, li 
Kurdistanê û derheq keç û xortên netewa 
Kurd berfirehtir û dirindanetir tê encamdan 
û meşandin. Roj nine ku bi tomet û 
hêcetên curbircur û bê bingeh xwîna 
ciwanên Kurd bi destê hêz û dezgehên 
serkutker ên rejîma Komara Îslamî neyê 
rijandin, di rastî de tawana wan jî Kurdbûn 


û deng bilindkirin ji bo azadî, demokrasî û 
binpêkirina mafên wan e. 

Cinayeta dawî a Komara Îslamî heta îro, 
îdamkirina xortê Kurd Ihsan Fetahiyan e ku 
roja çarşem llê Mijdara 2009an a Zayînî, 
serêsibê li girîgeha bajarê Sine hat 
şehîdkirin û rûpeleke din ya cinayetan ket 
ser karnameya tejî rûreşane a vê rejîmê. 

Partiya Demokrat ya Kurdistana îranê 
digel mehkûm û şermezarkirina hemû 
cinayetên rejîma Komara Îslamî û 
darvekirina Ihsan Fetahiyan, behî û 
sersaxiyê dibêje malbat û kesûkarên vî 
şehîdê Kurd û xwe di xem û kovana wan de 
hevbeş û beşdar dizane. Di heman demê 
de û di halekê de rû li ^civatên xelkê 
Kurdistanê û azadîxwazên îranê dike ku 
pêvajoya wan kuştin û qirkirin û 
îdamkirinan zêde bûye û ber bi wê çendê 
diçe ku ji bo çavtirsandina xelkê berfirehtir 
jî bê kirin. 

Lerwa ^ewa ku dikare li pêşîgirtin ji 
Komara Îslamî û doma encamdana wan 
cinayetan bi bandor be, tenê yekîtî û 
yekrêziya xelkê îranê bo hiloşandina vê 
rejîmê ye. Divê em hemû aliyek ji wê 
rastiyê agahdar bin ku bêdengî li hemberî 
wan hemû afirandina cinayetên rejîmê de 



xwesteka rêber û dezgehên serkutker ên 
Komara Îslamî dabîn dike û destê 
cinayetkaran li domandina kuştinan vekirîtir 
dike. 

Bi wê hêviyê ku hemû keç û xortên 
netewa Kurd û azadîxwazên îranê hest bi 
xeter û metirsîdarbûna zêde ya wê 
pêvajoyê bikin û bi helwêsta xwe a jêhatî 
nîşan bidin ku ne tenê bi afirandina van 
cinayetan teslîm nabin, belku li ser daxwaz 
û xwestekên xwe dê mikumtir û micidtir bin 
û li hemberî rejîma Komara Îslamî a îranê 
dê bi helwêsttir bin. 

Silav li canê paqij yê Şehîd Ihsan 
Fetahiyan û hemû şehîdên rêya azadî û 
rizgariya Kurdistanê 

Partiya Demokrat ya Kurdistana îranê 
Deftera Siyasî 
12.11.2009 
21.08.2009 









Agirî 

13ê Xezelwerê, Gavek Ber Bi Pêşve 




Mistefa Hicrî 


Tevgera dijî 

dîktatoriya Komara 
Îslamî ku hevdem 
digel hatin ser 
desthilata wê rejîmê ji 
dayik bû, bi dirêjiya 
30 salên borî de gelek 

evraz û nişîv û astengên mezin qedandine 
û bi xwîna hezaran keç û xortên azadîxwaz 
ên neteweyên cuda yên vî welatî hatiye 
avdan, piştî şanogeriya hilbijartina gera 
dehem a Serokkomariyê di 12'ê hezîrana 
2009'an de, îran ket nav pêvajoyeke nû. 
Ragihandina encama vê hilbijartinê bû 
sedema teqîna hêrsa xelkê bêzarbûyî ji dest 
Komara Îslamî û bo cara yekemîn di 
temenê vê rejîmê de li rê û şeqamên 
Tehranê meşên milyonî yên nerazîbûna 
xelkê ji wê rejîmê hatin lidarxistin. Ligel wê 
çendê ku ev nerazîbûn bi nirx û buhaya 
kuştina dehan kes û birîndarbûn û 
zîndanîkirina hezaran kesên din bi dawî hat, 
lê dirûşmên meşan li çarçoveya hinek 
xwestekên destpêkî wek daxwazkirina 
dengên ku avêtibûn sindoqan, hilweşandin 
û betalkirina encama hilbijartinan û 
diyarîkirina Mûsewî li cihê Ehmedînejad tev 
digeriyan. Rêberên vê tevgerê - Kerûbî û 
Mûsewî - li hemberî dirûşmên radîkal ên 
xelkê di derbarê guherîna rejîma Komara 
Îslamî de astenga sereke bûn. 

Mûsewî û Kerûbî ji bo bihêzkirin û ji nû 
ve rêxistina Komara Îslamî xebat dikirin, 
lewra li gor wan birina bingehên sereke ên 
vê rejîmê wek qanûna bingehîn, Wilayeta 
Feqîh û Komara Îslamî bo jêr pirsê wek 
hêlên sor dihatin hesibandin û divê kes wan 
hêlên sor nebezîne. 

Di wê demê de PDKÎ ligel xuyakirina 
hevderdî digel malbatên şehîdan û girtiyên 
wan bûyerê, kiryar û riftarên rejîmê li 
hemberî xelkê nerazî mehkûm kir û 
ragehand; bi wan dirûşman û bi rêberî û 
serkêşiya wan kesayetiyan, A tex û qatên 
cuda ên civak û neteweyên îranê tevlî wan 
meş û xwenîşandan nabin û bi vî awayî jî 
rizgarî û azadî li çengê Komara Îslamî 
dernakeve. 

Bi kêfxweşî ve di rojên dîrokî ên vê 
dawiyê de, wek îna dawî a meha Remezanê 
(Roja Quds) û roja 13ê Xezelwer (4ê 
Mijdara 2009) salvegera dagirkirina 
Balyozxaneya Amerîka ji aliyê b[ nav 
xwendekarên 'peyrewên hêla îmam' 
guherîn di naveroka pêvajoya dirûşman de 
çêbû, bi taybet di 13ê Xezelwer (4ê Mijdar) 
ku armanca vê nivîsarê ew e ku bûyerên 
wê rojê zêde şirove bike û balê bikişîne ser 
wan. 

Di wê rojê de ligel wê çendê ku hêzên 
serkutker ên Komara Îslamî bi hemê hêz û 
alavên pêwîst ên qirkirina bi armana 
berxwedan digel meşên nerazîbûnê hatibûn 
ser şeqaman, bi tayber ser du şeqamên 
'Kerîm Xanê Zend' û 'Heftê Tîr' ku li nêzîk 


cihên berê yê Balyozxaneya Amerîka 
hilketine û meşa alîgirên rejîma Komara 
Îslamî li wir rêve diçû. Lê li gor agahiyan, 
xwenîşandanên nerazîbûnê ku dehan hezar 
kes têde beşdar bûn, di bin êrîşa hov û 
dirindane a hêzên serkutker hat lidarxistin. 
Dirûşmên wê meşê li dêlva ku xuyakirina 
nerazîbûnê li dijî Amerîka ûjsraîlê be ku 
armanca rejîma Komara Îslamî jî bû, 
berevjî wê çendê, meş bûn qada dirûşm 
avêtin li dijî rejîma Komara Îslamî û 
piştîvanên wan ên biyanî wek Rûsya û Çîn. 
Xala veguherîna dirûşmên wê rojê ji aliyê 
xwenîşanderên nerazî berevajî rojên piştî 
ragihandina encama hilbijartinê, ew bû ku 
neman û ji holê rabûna rejîma Komara 
Îslamî di tevahiya xwe de kiribû armanc. 


Dirûşmên wek 'Xameneyî qatîl e, Wîlayeta 
wî batil e', 'Neman bo esla Wilayeta Feqîh'. 
Di heyamê 30 sal temenê Komara Îslamî 
de, ev cara yekemîn e ku ev dirûşm bi 
eşkere ji aliyê dehan hezar kes ji xelkê 
nerazî dihatin dan. Heta wêneyê Xameneyî 
ku li ser parçeyeke pirr mezin bi dîwarê ser 
şeqameke Tehranê hatibû daliqandin, anîn 
xwarê û pêpes kirin. 

Rejîma Komara Îslamî bixwe û hemû yên 
ku vê rêjîmê nas dikin, dizanin ku esla 
Wilayeta Feqîh bingeha sereke a vê rêjîmê 
ye û xwenîşanderên nerazî bi şarezabûn bi 
ser vê rastiyê xwestin li cihê dirûşmên pûç 
û bê mifah ên rojên destpêkê, bi xelkê 
hemû raya giştî ya cîhanê û rejîmê û 
alîgirên wê li hundir bidin xuyakirin ku ew ji 
refom di çarçova wê rejîmê de bê hêvî 
bûne û niha ji bo rizgariya dawî, ango 
nemana rejîma Komara Îslamî têkoşînê 
dimeşînin. Ji xeynî wan dirûşmên li dijî 
Welayeta Feqîh, sloganên din jî di vê 
derbarê de hatin guhdarîkirin: 'Gelê me 
yekdeng e, 01 ji hikûmetê cuya ye', 
dirûşmek ku bi tevahî tirs xistiye nav dilê 
rejîma Komara Îslamî. 


Ger em bixwazin bi kurtî derbarê bûyerên 
13ê Xezelwerê (4'ê Miydarê) kombendiyekê 
bikin, divê em bêjin: 

1. Bûyerên wê rojê û dirûşm û kiryarên 
neraziyan, hêvî bi refomr û guherînan di 
çarçova vê rejîmê de bi dawî anî û rêya ron 
û eşkere a meşiyan ber bi rizgariya yekcarî 
nîşan da, ew jî bi tevahî ji holêrakirina 
Komara Îslamî û cudakirina ol ji hikûmet 
ye. 

2. Ligel wê çendê ku hinek dirûşm bi 
alîgirî ji Mûsewî û Kerûbî hatin dan, lê rol û 
bandora wan du kesayetiyan di 
organîzekirin û rêvebirina xwenîşandanan 
de ji carên berê gellek lawaztir bû. Mûsewî 
heta di meşê de beşdarî nekir û dema ku 
Kerûbî jî tevlî meşê bû ragehnad ku eger li 


dijî Komara Îslamî dirûşman bidin, ew dê 
xwepêşandanê bicîh bihêle, lê xelkê 
guhdariya wî nekir. Ew çalakî wê rastiyê 
derdixin holê ku gav bi gav meş li pey 
bername û rêberatiya guncaw û jêhatî a 
xwe ne û pêvajo ber bi wê çendê diçe ku 
hêdî hêdî rolê rêberatiya Mûsewî û Kerûbî 
di xwenîşandanan de ji ortê rakin. 

3. Ligel wê yekê ku dirûşmên vê carê li 
dijî tevahiya rejîma Komara Îslamî bûn, lê 
bi xweşî ve tu dengûbasek ji kuştiyan 
tunebû û jimara kesên girtî û binçavkirî jî ji 
carên berê pir kêmtir bû, ew yek ne ji ber 
wê çendê bû ku Komara Îslamî bi dilovanî 
tevgeriya ye, belku rast ji ber wê çendê bû 
ku rêjîma Komara Îslamî ditirse û baş 
dizane ku kuştin û zîndanîkirin nagihîje 
hawar û dada wê. Pêşdeçûna vê pêvajoyê 
dibe sedema wê çendê ku rejîma Komara 
Îslamî bi têdîtinên zêde xelkê binçav bike. 
Lewra em dibêjin, 13ê Xezelwerê gaveke 
mezin ber bi pêşve bû û mizgîniya gavên bi 
bandortir ên din di pêşerojê de dide me. 

Çavkanî: Malpera www.sikirter.org 






Mistefa Hicî: 

“Di heyamê 30 sal temenê Komara Îslamî de, ev cara yekemîn e ku bi eşkere 
dirûşmên wiha tund û radîkal ji aliyê dehan hezar kes ji xelkê neazî dihatin 
qîrandin ” 

Hûrdekariyên Proseya Vebûna Kurd Li Tirkiyê Tên Eşkerekirin 




Di civîna rojên 10 û 13ê Mijadara 2009an de li Parlamena Turllyê, parlamenterên 
partiyên opozîsyonê, bi taybet nûnerên her du parityên CHP û MHP wek du dijberên 
pîşeyî û herdemî ên çareserkirina pirsa Kurd li Tirkiyê dijberiya proseya vebûna 
demokratîk kirin û wek bezandina hêlên sor ên Tirkiyê binav kirin 


dijberên aştî û gotûbêjan û neyarên pîşeyî 
û herdemî ên çareserkirina pirsa Kurd li 
Turkiyê, hatne rojeva vê pirsê piraniya 
mirov û aliyên demokrasîxwaz û aştîxwaz li 
Tirkiyê û bakurê Kurdistanê û herêma 
Rojhilata Navîn û heta seranserê cîhanê 
dilşad û kêfxweş kir û hêviyek nû xist nav 
dilê evîndarên aştî û bi hev re jiyana 
aştiyane û dûr ji şer û tundûtûjiyê. Bi 
taybet hatne rojeva vê proseyê dilê netewa 
Kurd li hemû parçeyên Kurdistanê şad 
kiriye, bi wê hêviyê ku pirsa mezintirîn 
perçeyê Kurdistanê ber bi çareseriyê diçe û 
hemû Kurdek bi vê pêvajoya nû li bakurê 
Kurdistanê xweşbîn e û hêvî pê peyda 
kiriye. 

Lê pirsgirêk û astenga sereke li pêşberî 
çareserkirina doza Kurd li bakurê 
Kurdistanê, bi taybetî di vê qonaxa nû de 
ku ji aliyê hikûmeta AKPê ve ketiye rojeva, 
hebûna bê baweriyê di nav xelkê û hêz û 
rêxistinên Kurdî li hemberî hikûmet û 
partiyên xwedî nifûz û desthilat li Tirkiyê 
ye. Lê bi hilgirtin û destpêkirina gavên 
jêhatî û pratîkî ji aliyê hikûmeta Tirkiyê 
dikaribe ev prose bihêz û berfirehtir bê 
kirin. Ji ber ku hêşta raya giştî a Kurdan li 
wî perçê Kurdistanê û heta hêz û rêxistinên 
siyasî, çandî, civakî û sivîl û kesayetî û 
rewşenbîr li ser cidîbûn û mikumbûna 
hikûmeta Tirkiyê derbarê çareserkirina 
demokratîk û aştiyane a pirsa Kurd bi 
tevahî ne piştrast in. Bi vî halî jî hemû 
aliyekê bi kiryar pêşwazî li vê pêvajoya nû 
kirine. Di rewşeke wiha de, ji bo 
bidawîanîna bi bê bawerî û rakişandina bala 
Kurdan wek aliyeke sereke yê wê 
pirsgirêkê, pêwîst e hikûmeta Tirkiyê gavên 
micid û meydanî biavêje. 

Hevdem digel berdewambûna bas, nîqaş 
û gotûbêjên derbarê proseya Vebûna Kurd 
û rêyên çareseriya doza Kurd li Tirkiyê, 
hûrdekariyên naveroka pêngavên hikûmetê 
di vê rêyê de tên eşkerekirin. Hefteya borî 
beriya xistne berbasa prosesa vebûna 
demokratîk li Parlamena Turkiyê di lOê 

Pirsgirêk û astenga sereke li 

pêşberî çareserkirina doza Kurd li 
bakurê Kurdistanê, bi taybetî di vê 
qonaxa nû de ku ji aliyê hikûmeta 
AKPê ve ketiye rojeva, hebûna bê 
baweriyê di nav xelkê û hêz û 
rêxistinên Kurdî li hemberî 
hikûmet û partiyên xwedî nifûz û 
desthilat li Tirkiyê ye 


Mijdara 2009an ku AKPê anî berbas û gelek 
nîqaşên tund û cidî di parlamenê de debarê 
mijarê ketin rojavê, medyayên navxweyî ên 
Tirkiyê komek hûrdekarî derbarê pêvajoya 
vekirina demokratîk berbirûyê Kurdan 
eşkere kirin. Medya û çapemeniyên Tirkiyê, 
bi taybet televizyonên NTV û CNN Turk, 
çendîn gavên di vî warê de eşkere kirin ku 
hinek ji wan ev in: 

- Biryar e di Qanûna Saziya Xwendina 
Bilind (YOK) de guhertin bê kirin û li 
zanîngehan Enstîtuyên Lêkolîna Kurdî bên 
damezrandin û dikarin lêkolînan li ser ziman 
û zaravan bikin. 

- Dê xebat bên kirin di xwendingehan de 
Zimanê Kurdî wek dersa hilbijartî bê 
xwendin. 

- Biryar e rêveberiya Saziya Bilind a 
Radyo û Televizyonan (RTUK) bê guhertin 
û destê televizyonên taybet bi tevahî vekirî 
bên vekirin ku bi zimanê Kurdî weşanê 
bikin. Dê bikaribin reklaman jî bi zimanê 
Kurdî biweşînin. 

- Gava din ew e ku şiroveya Quranê bi 
zimanê Kurdî bê çap û belavkirin. Herwiha 
ji ber ku piraniya Kurdan peyrewên ola şafîî 
ne, divê Serokatiya Karûbarên Diyanetê 
zanyariyên li ser şafîîyetê bi Kurdî biweşîne. 

- Biryar e ji bo kêmkirina zext û givaşa 
zêde û berfireh li ser hevwelatiyên Kurd, 
rêjeya pirsgehên lêpirsîn û lêgerînê di 
navbera bajarên Kurdistanê bên kêmkirin û 
ew kar bi awayekî sîstematêk a rêveberiyê 
bê meşandin. 

- Navên gundan dê bên guhertin û navê 
wan gundên ku kirine Turkî dê bibin Kurdî. 

- Biryar e ku guhertin di maddeya 81ê ya 
Qanûna Partiyên Siyasî de pêk were ku 
rêgir e li pêşiya bikaranîna ziman û zaravên 
cuda û rê li pêşiya propagandeya Kurdî dê 
bê vekirin. 

- Gaveke din a pêvajoya vebûna 
demokratîk, pejirandina protokola rêgirtina 


îşkencê ya Yekîtiya Ewrûpa ye ku bi vî 
awayî dê komîteyên lêkolînan ên Yekîtiya 
Ewrûpa li Tirkiyê bi rengekî hêsantir 
bikaribin karê xwe bikin û çavdêriya rewşa 
mafê mirovan li Tirkiyê bikin ku hemû 
salekê dikeve ber rexneyên Komîsyona 
Mafê Mirovan a YEê û tê mehkûmkirin. 

- Biryar e cerdevanî (sîstema Caşatiyê) li 
Bakurê Kurdistanê bê hilweşandin û betal 
bibe û ên temenê wan mezin bûbe tên 
xanenişînkirin û yên din jî dê bikaribin di 
saziyên hikûmetê de kar bikin. Ligel wê 
çendê ku AKP ev pêngav û komek behsên 
din di vê çarçoveyê de roja sêşem lOê 
Mijdara 2009an xist pêşberî Parlamena 
Turkiyê û me dît ku parlamenterên partiyên 
opozîsyonê di destpêka nîqaşan de, bi 
taybet nûnerên her du parityên CHP û MHP 
wek du dijberên pîşeyî û herdemî ên 
çareserkirina pirsa Kurd li Tirkiyê çawa 
dijberiya proseya vebûna demokratîk kirin û 
wek bezandina hêlên sor ên Tirkiyê binav 
kirin. Lê ev xal û gelek ên din, çend nimûne 
ji hûrdekariyên naveroka vê proseyê ne ku 
APK wek proseya vebûna demokratîk ku 
hin car jî wek pêvajoya aştiyê û wd... binav 
dike, kifş û eşkere kirine. Bêguman evna 
gavên herî kêm û destpêkî ne ku hikûmeta 
Turkiyê ji bo cihgirkirina aştî, demokrasî û 
diyalog bo çareserkirina pirsa Kurd li wî 
perçeyê Kurdistanê dixwaze biavêje. Lê 
hatne rojeva vê proseyê û van gavên nû û 
paşdekişyan ji proseya heştê salî a 
asîmîlasyon û înkarkirina nasname û maf û 
azadiyên neteweya Kurd bi xwe pozetîv û 
alîkarê vê pêvajoya nû ji bo xurtbûna 
demokrasiyê û cihgirbûna aştiyê di wî 
welatî de ne. Ji ber ku dabînbûna mafên 
demokratîk ên netewa Kurd di wê beşa 
Kurdistanê de pêwîstî bi gavên bi bandortir 
û berfirehtirt ji aliyê hikûmeta Tirkiyê û 
hûrbîniya çawaniya mifahstandina Kurdan ji 
wê proseyê heye. 


Azad Kurdî 


Piştî ku Partiya Dad 
û Pêşdeçûnê (AKP) 
pêvajoya "vebûna 
Kurd" anî holê, ev 
proses digel evraz û 
nişîvên zêde ên siyasî 
rûbirû bû. Lê ji xeynî 

20 Sal Piştî Dîwarê Berlîn 


oja lOê meha Sermawezê, 
rêberên xwedî bandorên cîhanê û 
gelek ji serokên welatên endam di 

Yekîtiya Ewrûpa de, 20mîn salvegera 
hilweşîna Dîwarê Berlîn pîroz kirin. Di 
merasima 20 saliya hilweşandina dîwarê ku 
bi dehan salan xelkê Alman ji hev cuda 
kiribû de, goşeyek ji êş û azarên ku xelkê 
Alman ji ber avakirina dîwar dîtibûn hate 
baskirin. Lê, merasimê ji encamên siyaseta 
ku li pişt Dîwar jiyana xelkê xistî tengasiyê 
pitir, giranî da pêvajoya ku di meşa xwe de 
Dîwar da hilweşandin. Dema dîmenên 
rêûresma bîst saliya ketina Dîwarê Berlîn li 
ser şaşeya TVê dihate weşandin, hizra min 
çû cem kalemêrek Almanî ku berî 5 salan 
min ew li Berlînê dît. Pîremêrê ku min qet 
nizanî navê wî çi bû, ji şahiyên ku rêberên 
siyasî ji bo serkevtinên xwe bi rê dixin pir 
bêzar bû. Ew li ber dîwarek ji têlan li nêzîk 
Parlemana Alman sekinî bû û hewl dida 
weke bi xwe dixwaze balê bikêşê ser 
serpêhatiya qurbaniyên Dîwarê Berlînê. 
Zistana sala 2004, li kolana FriedrichstraBe 
nêzîk Parlemana Federal a Alman, 
Reichstag, kalemêrê bê nav, hin wêne bi 
dîwarekê ve daliqandibûn û ji rêvîngan re 
basî wan kesayetiyan dikir ku wêneyên wan 
bi dîwar ve bûn. Digel ku min zimanê wî 
fam nedikir, lê şêwe û cihê rawestana wî 
pir balkêş bû û bi bê zimanî mirov dizanî ku 
ew basî çi dike. Ez li bendê mam heya 
kesên ku bi kalemêr re dipeyivîn xatir jê 
xwestin û lê dûr ketin. Paşan ez hinekê lê 
çûme pêş û min jê pirs kir ka Dîwarê Berlîn 
li ku re derbas dibû. Bi rastî jî min meraq 
dikir ka dîwar ji ku re diçû û bi çi awayî 
karîgerî li ser dîmenên vê deverê kiribû. 

Weke çawan tu tiliya xwe li şaneya mozê 
bixî, kalemêr veciniqî û bi acizî bersiv da: 
"Ma gelo çi ferq dike ka dîwar ji vir re 
derbas bibe an ji wir re? Dema ku dîwarek 
hebe, bêguman an çend mêtran li vî alî ve 
an jî çend mêtran li aliyê ha ve bûye". Min 
lêborîn xwest û jê re got ku min hema 
meraq dikir û çi mebestek min ya din tune 
bû. Wê demê kalemêr bi destê min re girt û 
li ser gotina xwe çû: "Ez li te aciz nînim, lê 
bi tenê meraq dikim ku em mirov çi qas bi 
tiştên rûkeş re mijûl in! Li wî ciyî dîwarek 
hebû û li her du aliyên dîwêr mirov dijiyan. 
Li aliyek dîwêr sîstemek girtî hebû ku jiyan 
û kiryar û heya hizrên mirovan jî kontrol 
dikir. Bi dehan ji wan kesên ku hewl dan 
xwe ji wê rêjîmê xelas bikin, li kêleka wî 
dîwarî hatin kuştin. 

Niha ew kes di nava me da nînin, lê ez 
her roj xwezî dixwazim kesên ku niha 


wêneyên bi dîwar ve dibînin, li ciyê ku ji 
min bipirsin ka dîwar ji ku re derbas dibû, ji 
min pirs bikin ka ev kesayetî kî bûn, çima 
hatin kuştin û me mirovan çi ders ji wê 
dîrokê girt". 

Dîwarê Berlînê sala 1961ê, ji bo pêşîgirtin 
ji reva xelkê Rojhilata Alman bo Rojava 
hate çêkirin. Rêjîma komunîstî ya Almana 
Rojhilat ku bi piştevaniya Yekîtiya Sovyet, 
piştî serkevtin di şerê cîhanî yê 2 yem de, 
sala 1945 hatibû ser kar, ji ber hegerên 
siyasî û îdeolojîk hemû warên jiyana xelkê 
bi tundî kontrol dikir. Bi wê siyasetê re 



Dîwarê Berlînê sala 1961ê, ji 
bo pêşîgirtin ji reva xelkê 
Rojhilata Alman bo Rojava 
jjate çêkirin 

girêdayî, her tevgerek ku bi îzna 
karbidestan neba an bi dilê rêjîmê neba, bi 
tundî dihate tevşikandin. 

Lewma hejmarek zêde ji xelkê Alman bi 
riya Berlînê re ku nivî di destê komûnîstan 
û nivî di destê hêzên Rojavayî de bû direvîn 
û diçûne Almana Rojava. Tê payîn ku tenê 
di panzdeh salên piştî perçebûna Berlînê 
de, bi kêmî 3 milyon û 100 hezar kes ji 
Rojhilat re ber bi Rojava revîn. 

Ji ber wê revê, ji karbidestên komûnîstên 
Berlînê re zehmet bû ku ciyê vala yê kesên 
direvin di fabrîke û îdareyên dewletî de tijî 


bikin. Lewra wan hawara xwe ji rêberên 
Sovyetê re bir. Serokê demê ye Yekîtiya 
Sovyet, Nikita Xuroşçov dema hêviya 
kontrolkirina rewşê û bidestxistina kont 
bajarê Berlîn ji dest da, gef kir 
birêveberiya hemû bajarê Berlîn bide dest 
Partiya Komûnîst ya Alman. 

Ev gef berevajî lihevhatina navbera 
hêzên serkevtî di şerê cîhanî yê 2ê de bû. Ji 
ber ku piştî şer, biryar bû kontrola Berlînê 
bi destê hêzên serkevtî di şer de be. Beşa 
rojhilata bajar di destê hêzên Sovyetê de 
bû û aliyê rojava jî bi destê hêzên Amerîka, 
Fransa û Îngilîs dihate birêvebirin. Paşan 
Sovyetê beşa Rojhilat xiste bin desthilata 
hevpeymanên xwe yê komunîst û hewl da 
bi riya Partiya Komûnîst a Alman, hemû 
Berlînê bixe bin destê xwe. Lê bi ser neket. 
Bajarê Berlînê bi du beşên cuda bû 
meydana dijberiya navbera Komunîzm û 
Kapîtalîzmê. Lê di heman demê de jî bûbû 
delaqeyek ji bo xwe derbaskirina dijberên 
rêjîma komunîstî. Ji ber ku hemû bajar di 
nava wê herêmê de bû ku ji aliyê Sovyetê 
ve dihate birêvebirin, lê bajar bi du beşan 
hatibû perçekirin û beşa rojava bûbû 
bingeha xurtya serbazî bo hêzên Amerîka û 
hevpeymanan. Ji sala 1949 û pêve hêdî 
hêdî bajar ber bi perçebûna fîzîkî ve çû û 
hewl hate dan bi yekcar pêşiya hatin û 
çûna xelkê ji rojhilat re bo rojava bê girtin. 

Dema ew pêngav bi ser neket û 
komunîstan nekarî rê ji hatin û çûna xelkê 
bigrin, Partiya Komûnîst ya li ber fermana 
Sovyetê, biryar da ku bi fermî bajarê 
Berlînê bike du beş. Ev parvekirin dibû bi 
awayekê be ku bi awayê fîzîkî pêşiya reva 
xelkê bigre. Serokê şaredariya mezin a 
bajarê Berlîn, Willy Brandt hemû hewl da 
ku berayîka avakirina dîwar bigre, lê bi ser 
neket. 

Rêjîma komunîst ya Almana Rojhilat bi 
navê "parastina li hember Faşîzmê", ew 
dîwar ava kir, lê ji ber ku dîwar pêşiya hatin 
û çûna azad ya xelkê digirt, xelkê Almana 
jê re digot "Dîwarê şermê". Dîwarê Berlîn 
yê 106 kîlometr dirêj û 3,5 metr bilind, bi 
fermî roja 13 ê Gelawêja 1961 re hate 
avakirin û heya 9 ê Sermaweza 1989 li ser 
piyan bû. Di salên navbera 1961 û 1989 de, 
tê payîn ku bi kêmî 5000 kesan hewl da 
astengiyên ser riya reva ji Rojhilat rakin û 
bi derbasbûn ji Dîwarê Berlînê xwe 
bigehînin Almana Rojava. Lê Dîwarê Berlînê 
ji wan re bû Dîwarê mirinê. Ji wan kesan, 
tê payîn ku bi kêmî yek hezar kes hatibin 
kuştin. Balkêş e ku di wê demê de bi tenê 
yek kesî jî riya berevajî neceriband. 

Biryara îdamkirina Şêrko Mearifî Hat Sekinandin 

Dr. Xalîd Behramiyan Parêzerê Şêrko 
Mearifî di hevpeyvînekê de digel beşa 
farsî ya BBC'yê de ragihand, biryara 
îdamkirina Şêrko di girtîgeha bajarê 
Seqizê de hatiye seknandin. 

Behramiyan da zanîn: Wî kariye li gor 
yasayên dezgehên dadê daxwaza 
dubarebûna dadgehîkirina Şêrko bi 
beşdariya çend dadweran pêk bîne û 
herwiha di wê derbarê de kariye bala 
berpirsên bilind yên dezgeha dadê ji bi 
dest bîne. 

Li gor zanyariyên wê dawiyê yên kampayna piştgirî li girtiyên siyasî û sivîl, 
Şêrko Mearifî di Qrentîneya girtîgeha bajarê Seqizê de bo hepsa giştî hatiye 
veguhartin û heta dawiya dadgehîkirina dubare, metirsiya îdamkirina Şêrko tune 
ye. 

Herwiha Rêxistina Lêborîna Navneteweyî di daxuyaniyekê de daxwaz ji 
berpirsên rejîma Komara Îslamî a îranê kir, ku bilez biryara sepandî bi ser Şêrko 
Mearifî ku bi tometa "Muharibe" bê rêya endametî di rêxistineke Kurdî de bi îdamê 
hatiye mehkûmkirin, hilweşîne. 



Pênc Ciwanên Bajarê Seqizê Bi Cezayê Girtîgehê Hatin 


Mehkûmkirin 


Dadgeha Şorişa bajarê Seqizê di 
heyamê heftiya borî de biryara 
girtîgehê bi ser pênc ciwanên bajarê 
Seqizê de sepand. 

Li gor rapora Nûçegihaniya Kurdistan, 
ew pênc ciwan çend meh berî niha ji 
aliyê dezgeha ewlekarî ya rejîma Îslamî 
a Iranê bi tawana hevkarî digel partiyên 
Kurdistanî yên dijberî rejîmê hatibûn 
girtin. 

Li gor wê tometê Hêmin Fatihî bi du 
sal cezayê girtîgehê û Hîwa Azerî, Eta 



Erdengî, Xalîd Ezîzpûr û Davûd Riyahî her yek ji wan bi salek cezayê girtîgehê 
hatine mehkûmkirin. 


Şewba Berazan Jiyana Ciwanekî Li Tîkabê 

Stand 

Roja llê Çiriya Paşîn a 2009'an, ciwanekî 
bajarê Tîkabê yê temen 23 salî bi 
sedema nexweşiya Şewba Berazan jiyana 
xwe ji dest da. 

Nûçegihaniya Kurdistan di vê derbarê 
de ragihand, ew ciwane ku di madena 
zêr ya bajarê Tîkabê de kar dikir, çend 
car serdana nexweşxaneya giştî ya 
bajarê Tîkabê kiribû, lê bi sedema 
tunebûna taqîgeh û alavên taqîkariya 
nexweşiya Şewba Berazan di wî bajarî 
de, nehatibû zanîn ku navberî nexweşiya 

Şewba Berazan heye. Piştre di taqîgeha zanîngeha bajarê Tehranê de eşkere bûye 
ku wî ciwanî riexweşiya Şewba Berazan hebûye. 

Hêjayî gotinê ye ku di bajarê Tîkabê de çend kesên din tûşî nexweşiya Şewba 
Berazan bûne. Lê bi egera tunebûna taqîgeha diyarîkirina wê nexweşiyê di 
Kurdistanê de, egera mirina tûşbûyên bi wê nexweşiyê zêdetir e. 



Nûçe û dengûbasên nû û rojane derbarê Rojhilatê 
Kurdistanê li ser malpera kurdistanmedia.com bixwînin... 

www.kurdistanmeia.com >>> 


Mafê Mirovan 


Nivîsîn: Peter R. Baehr 
Wergeran: Mecîd Heqî 

Rola Mafê Mirovan Di Siyaseta 
Dereve De 

A 

3 i aliyeki din ji xwasteka bi hev re karkirine 
dikaribe hin bandorên nerênî jî hebin. Bo 
mînak li gor hinek karnasan, dewleta Holanda 
gellek zû poşmanbûna xwe li şikayeta 

dewletên Ewrûpî li dijî Tirkiyê ji bo poşmanbûna 
dostane li cihên dagirkirî di sala 1985an de ragehand. 
Ew rexne lewma tê girtin, ji ber ku Tirkiyê karek 
berçav di warê baştirbûna mafên mirovan de nekiribû 
û pirr bi hêsanî li wê tawanê derbaz bû. Mînaka 
duyem hewla hinek welatên Konseya Ewrûpa ye ku 
Holanda jî yek ji van welatan bû bo ambargoyan li 
ser Afrîqaya Başûrî bo pêşgîrîkirin li hatina reojûya 
Afrîqa bo Ewrûpayê. Almanya û Purtogal du kirryarên 
herî mezin ên rejûya Afrîqaya Başûrî bi awayek 
serkevtiyane li dijî wê helwêstê bûn. Di wê nimûneyê 
de berjewendiyên rasterast ên abûriya hin welatên 
Ewrûpî rêya pesendkirina ambargoyê li ser Afrîqaya 
Başûrî bi dengê zorayetî di Ewrûpa de girt. 

Daxuyaniyên giştî li parlamen an jî li rêxistineke 
navnetewî weke Neteweyên Yekgirtîji bo bikaranîn di 
hundirê welat de ne. Jo bo wê ye ku gotina 
Serokkomar Ronald Reygan li civîna bilind digel Mixaîl 
Gorbaçov - serokê Sovyeta berê - di sala 1987an de 
li bajarê Reykjavik ku ragehand, ew dê giraniyê bide 
rewşa mafên mirov û Cihûyên (yehûdî) Soviyetê di 
wê çarçovê de tê dîtin. Daxuyaniya piştî civîna bilind 
gellek bi kêmî basa wê mijarê dike. Ragehandina 
serok Reygan bi giranî bi armanca bersîvdan bi 
xwasteka raya giştî ya Amerîka bû. Daxuyaniya giştî 
ji bo wê ye ku kesek bixwaze pêşerojê bo piştgirî li 
axaftinên xwe amajê pê bike. Her wisa ewa nîşana 
nermiş û kêrhatîbûna guhertina siyaseta dewletan e. 

Li Rêxistina Neteweyên Yekgirtî dewletek endam 
dikare rolek aktîv hilbijêre, bo mînak di Komîsyona 
Mafê Mirovan de. Lê ger dewletek endamê 
komîsyonê jî nebe, dikaribe wek zêrevan beşdarê 
civînan bibe û dîtinên xwe ser pirsên giştî yên mafê 
mirov an mafê mirov di welatek taybetî de bîne ser 
ziman. Ew dewlet renge bixwaze wek zêrevanê mafê 
mirovan xwe bide naskirin. Handanek wilo dikare li 
Komîteya Sêyem (ji bo kar û barên civakî û çandî) cîh 
bigire, ku tayek (şaxeyek) li Civata Giştî ya 
Neteweyên Yekgirtî ye û têde rewşa mafê mirovan 
dikeve ber nîqaşê. 

Têkdan an paşdexistina serdana wezîran li 
welatekê dikaribe derbirîna rexne û gazinde li wî 
welatî derbarê rewşa xirab a mafê mirovan be. 
Serdana wî wezîrî her wisa dikaribe bo wê armancê jî 
pêk bê, herçiqas ewa daxwaza balpêdan û lênêrînên 
kûr derbarê hesasbûna pirsê dike. Dewleta xanexê bi 
giştî hez ji wê yekê nake ku pirsên mafê mirov an 
pirsên navxweyî ên welat ji aliyê dewletek biyanî 
bikeve berbasê. Daxuyaniyên fermî dikaribe li 
hundirê welat bên piştgîrîkirin, lê belkî ew pêşwazî li 
welatên derve neyê kirin. Di rewşek wilo de ku li 
welatekê rewşa mafê mirovan xirab e, di dema 
serdana wî welatî de divê gelek balê bidinê, ji bo ku 
welatê xwanexwê sûd û fêdeya xirab ji bo 
pêşvebirina siyaseta xwe li wê mêvandariyê 
wernegire. 
















Agirî 


Hejmar 123, 21’ê Çiriya Paşîn a 


CIVAK Û JÎN 


Jin Di Pêvajoya Sedsala Nû De 



Pêwîst e hemû pêvajoyên bername û pilandanîn û herwiha 
biryardanê derbarê jiyana siyasî, abûrî û civakî a civakan di 
sedsala 21an de, jinê wek hêza çalak û xwedî şiyan û bi bandor 
berçav bigrin _ 

wekheviya jin û mêr berdewam û 
kemilî be. 


Yesna 

E m îro di sedsalekê de dijîn ku 
bi fakter û taybetmendiyên 
pêşkevtî wek sedsala pêşketin, 

teknolojî û enformatîkê tê naskirin. 
Hemû pêkhateyên civakan û normên 
jiyana mirovan ketine bin banora 
taybetmendiyên vê sedsalê û karwanê 
teknolojî her tişt xistiye bin bandorên 
xwe ên erênî. Her ku diçe jiyan 
nûjentir û civak pêşketîtir dibin û di her 
warî de guhertinên lezgîn tên dîtin. Ger 
em lênêrîneke kurt li derdora xwe 
bikin, bi eşkere tê dîtin ku hêj em di 
destpêka dehsala yekem a sedsala 
21an de ne, lê ev qas pêşketin û 
guhertin di vê dema kin û kurt di 
jiyana mirovahiyê de çêbûne. 

Lê ligel van hemû guhertin û 
pêşketinan û berdewambûna pêvajoya 
sedsala teknolojî û zanistê, hêj gelek 
pirsgirêkên kûr û mezin di jiyana jinan 
wek nîva pêkhateya mirovahiyê tên 
dîtin. Kirîza herî berçav ku bandor 
kiriye/dike ser hemû warên jiyana jinê, 
hebûna ne wekhevî û cudahiyan di 
navbera wan û mêran de di hemû 
warên jiyanê de ye. Ev rewş bûye 
sebeb ku heta niha jî jin di çarçoveya 
rêxistin, sazî û komeleyan de ji bo 
bidestxistian mafên xwe yên binpêkirî 
û ji holê rakirina cudahîdanan û ne 
wekheviyan û cihgirkirina wekheviyê di 
civakê de xebatê bikin. 

Li gor lêkolînên ku Neteweyên 
Yekbûyî û saziyên din ên navneteweyî 
encam dane û nirxandinên xwe dane 
xuyakirin; hêj jin nikarin bi awayekî 
wekhev û yeksan wek mêran îmkanat 
û derfetên di warên siyasî, abûrî, civakî 
û perwerde û wd... de hebin û bidest 
bixin. 

Armanca sereke a ji holê rakirina ne 
wekhevî di navbera jin û mêran de 
baştirkirina rewşa wan ji bo gihîştin bi 
jiyaneke mirovî û salimtir û wekhevtir 
e. Ev armanc demekê tê bicihanîn ku 
hemû tex û qatên civakê li xwe bigre û 
tevahiya grûbên curbicur ên civakî ji 
her du zayendan tê de beşdar bin. Ji 
ber ku jin nîva her civakekê pêk tînin, 
lewra tu bername û pilanek bê giringî û 
baldan bi jinan nikare serkeftinek 
berbiçav bidest bixe û di encam de tu 
pêşketin û pêşdeçûnek nikare bê 


Konvansyonên navneteweyî destnîşan 
dikin ku divê derfet û îmkanên yeksan 
di navebra jinan û mêran de di van 
warên jêr de pêk were: Karkirina 
wekhev, yeksaniya navebra jinan û 
mêran û bidestxistina firsendên abûrî, 
siyasi^ perwerde û çavdêriyên 
tendurustiyê. Di rewşeke wiha de ku 
cîhan ji bo bidestxistina wekhevî û 
pêkanîna rewşeke adîlane û guncaw 
digel jêhatîbûna takekesan di warên 
abûrî, siyasî û civakî de dimeşe, lê bi 
nihêrîneke kurt bi ser rastiyan, mirov 
dikare gellek dîmen û nimûneyên xuya 
û berçav temaşe bike ku vê rastiyê 
derdixin holê, hêj bêparî û ferq û 
cudahîdanan li dijî jinan di astên 
cubicur de bi awayekî berfireh dimeşin. 
Ji bo fehmkirina vê rastiyê pêwîst e em 
nimûneyekê bas bikin: Li gor rapor û 
statîstîkên Rêxistina Neteweyên 
Yekbûyî, du ji sê a nifûsa cîhanê a 
temendirêj a nexwendewar û bêpar û 
belengaz jin pêk tînin. Ev mînak vê 
rastiyê eşkere dike ku hêj di cîhanê de, 
nemaze li welatên cîhana sêyem, 
bêparkirin û ferq û cudahî bi sedema 
zayendî dom dike û bûye çavkaniya 
eşkere a ne wekheviyên civakî. 


Di welatên cîhana sêyem û bi taybet 
Rojhilata Navîn de, ne wekhevî ji bo 
jinan dijwartir e. Bi taybet di civakekê 
de ku îdeolojiya mêrserdestiyê zal be û 
mêr serdest bin, jin di warê karkirin, 
dahat, xwendin, beşdariya siyasî û 
civakî di gelek warên din ên civakê de, 
rêjeyek ji mêran kêmtir û jêrdetir hene. 
Tenê mekanîzmek dikare vê rewş û 
pêvajoyê ji holê rake û bibe ewle û 
garantî, ew jî beşdarîkirina herçiqas 
zêde a jinan di hemû astên civakî de 
wek mêran û herwiha beşdariya bi 
bandor a wan di civakê de ye, ji ber ku 
ew pêvajo bikare edaleta civakî û abûrî 
cihgir bike û bê çewisandina zayendî 
her takekesek rolê xwe yê pêwîst û 
sereke bilîze. 

Pêwîst e hemû pêvajoyên bername û 
pilandanîn û herwiha biryardanê 
derbarê jiyana siyasî, abûrî û civakî a 
civakan di sedsala 21an de, jinê wek 
hêza çalak û xwedî şiyan û bi bandor 
berçav bigrin. Ji bo dabînbûna vê yekê, 
pêwîst e zamîne û derfetên siyasî, 
abûrî û civakî ên minasib û jêhatî pêk 
bên da ku jinan bikarin ji firensd û 
îmkanan mifahê werbigrin û di encam 
de ew siyaset û gav û kiryarên ku bûne 
sebeb ku ferq û cudahî li hemberî jinan 
çê bibin, bi tevahî ji holê rabin û 
edaleta civakî di civakê de cihgir be. 













^ Hejmar 123, 21’ê Çiriya Paşîn a 2009 


CIVAK U JIN 


Agirî 


Ji Bo Qedexekirina Sinetkirina Jinan 
Kampaynek Navneteweyî 



Agirî - BBC: Hefteya borî li welatê Borkînafaso li Afrîqayê, 
konferanseke navneteweyî derbarê sinetkirina jinan hat 
lidarxistin. Di vê konferansê de hevsera Serokê Borkînafaso 
Çantal Kumpare, ragehand, divê welatên Afrîqayê ji bo 
qedexekirina 'jêvekirina endama laşê jinê' hewlên zêde bidin. 
Çantal ji welatên Afrîqayê daxwaz kir ku ji bo rawestandina bilez 
a jêvekirina endama laşê jinan di kampayna li dijî wê diyardeyê 
de beşdar bin. Herwiha di wê konferansê de ji Neteweyên 
Yekbûyî jî hat xwastin ku di derbarê sinetkirina jinan de 
biryarnameyekê bide. 

Li gor rapora Rêxistian Tendurustiya Cîhanî, sinetkirina jinan 
tundûtûjî tê hesibandin û bi sedemên çandî û olî li hinek welatên 
Afrîqayî, Asyayî û Rojhilata Navîn rêve diçe. Ev kiryar dikare 
tendurustiya jinan bi tevahî bixe xeterê û di encama wê kiryarê 
de gellek pirsgirêkên xurt ji bo tendurustiya wan jinan pêk tê. 

Rapora Rêxistina Tendurustiya Cîhanî texmîn dike ku qasê 100 
- 140 milyon jin li sernaserê cîhanê rastî vê kiryarê hatine. Li gor 
rapora Neteweyên Yekbûyî jî, salane 3 milyon keç li Afrîqa di 
metirsiya sinetkirinê de ne. 

Li Rojhilatê Kurdistanê, di çend bajaran de hêj keç tên 
sinetkirin. Li gor raporên rêxistinên parêzerên mafê jinan li 
Rojhilatê Kurdistanê, temenê wan keçên Kurd ku tên sinetkirin, 
4 heta 6 sal e. 


Berdan Gefek Mezin Bo ser Civaka 
Parêzgeha îlamê 

Yek ji 

pirsgirêkêln 
bingehîn ku 
her 4 

parêzgehên 
Rojhilatê 
Kurdistanê pê 
re rûbirû ne, 
kirîza berdan 
an ji hev 
veqetiyana jin 

û mêran e. Di daxuyaniyeke nû de, Rêveberê Rêxistina 
Netewî a Ciwanan li Parêzgeha îlamê ragehand: Pirsgirêka 
telaq an berdanê li gor nifûsa kêm a Parêzgeha îlamê her 
ku diçe, zêde dibe. 

Rêveberê Rêxistina Netewî a Ciwanan li îlamê Ebas 
Heyderîpûr, di konferanseke çapemeniyê de diyar kir ku li 
gor qasê kêm yê nifûsa Parêzgeha îlamê, lê di vê 
parêzgehê de serjimêriya cudabûna jin û mêran ji hev roj bi 
roj zêde dibe û ev diyarde niha xetereke mezin a civakî bo 
ser jiyana hevwelatiyan li parêzgeha îlamê tê hesibandin. 

Li gor lêkolîn û serjimêriyên herî nû, parêzgehên 
Kurdistan, Kirmaşan û îlam piştî Tehranê di rêza herî pêş a 
wan parêzgehên îranê de ne ku herî zêde berdan têde 
çêdibe. Jin û mêrên ku ji hev vediqetin, di navbera temenê 
24 - 25 saliyê de ne. Ji ber pirsgirêkên civakî û aborî û wd.. 
li îranê, kirîza berdanê roj li pey rojê xurt û berfireh dibe û 
hikûmet tu hewlekê ji bo çareserkirina bingehîn a wê 
diyardeya civakî nade. 

Agir- Beşa Civakî 



91 Xwendekarên Zanîngeha Bajarê Urmiyê Di Lîsta 
Reş Ya Parastina Zanîngehê De Hatine Cihkirin 

Kurdistanmedia: Piştî Şanogeriya îsal a hilbijartinên Serok Komariyê li 
îranê di destpêka meha îlna îsal de, lîsteyekî reş ji navên wan kesan 
hatiye amadekirin ku piştî wê hilbijartinê di zanîngeha bajarê Urmiyê de, 
bi gotina wan wek têkder hatine naskirin, ew lîst bi berpirsên wê 
zanîngehê hatiye dan. 

Nûçegihaniya Kurdistan di vê derbarê de diyar kir, ew lîsteya reş ku ji 
aliyê Beşa Parastina zanîngehê bajarê Urmiyê ve hatiye amadekirin, 91 


xwendekarên wê zanîgehê ku di 
xwenîşandanên nerezîbûnê piştî hilbijartinan de 
beşdariyek çalakane hûebûne ji xwe digre. 

Beşa parastinê ji berpirsên wê zanîngehê re 
ragihandiye, ew kesên ku di wî lîsteyê de ne 
hewcehiyên xwendinê wek xewgeh, deyna 
xwendin û xwendekariyê bêpar dibin. 

Hêjayî gotinê ye ku ew lîste bi awayekî ne 
fermî û nepenî bi berpirsên zanîngeha bajarê 
Urmiyê hatiye dan. 


Swêd Welatek Ku Bi Jinan 
Birêve Diçe 



Swêd yek ji welatên pêşeng ên cîhanê ye 
ku herî zêde wekheviya navbera jin û 
mêran têde tê Parastin. Di vî welatî de 
zêdeyî her ciheke din li Ewrûpayê jin di 
warê rêvebirinê de gotina yekem dikin. Ji 
bo vê pêvajoyê li Swêdê sazî û rêxistinên 
civakî û sivîl rolek mezin û bi bandor 
dilîzin. 


Li îraqê Banka Taybet Bi 
Jinan Hat Vekirin 



Li Iraqê Banka taybetî a Babil, demekê berî 
niha tayek bankî a taybet bi jinan li bajarê 
Necefê vekir, hemû 25 karmendên vê taya 
Banka Babil jin in û tenê jin dikarin serdana 
wir bikin. Hêzên sekolar ên îraqê bi xurtî li 
hember vekirina banka taybet bi jinan 
dijberiya xwe dan xuyakirin û aliyên olî û 
kevneşop jî pêşwazî jê kirin. 


Mêrek Nêzîk 100 Sal Ji Jina 
Xwe Mezintir E 



Li Welatê Somalî yê Afrîqî, sedan kes di 
daweta mêrekî 112 salî de beşdar bûn ku 
keçeke 17 salî anî. Navê wî kesî Ehmed 
Mihemed Dur e ku ji 5 jinên berê 18 zarok 
çêkirine û dixwaze ji vê keçê zêdetir zarokan 
çêbike. Di sedsala borî de ev yek ji xalên bê 
mînak ên pêkanîna jiyana hevbeş bûye. 



















Agirî 


ÇAND U HUNER 


Hejmar 123, 21 ’ê Çiriya Paşîn a 2009^^ 



G elek caran diltengî, zorayî û 
zehmetiyên jiyanê, kepisandin û 
tepisandinên civakî dibin sedema 
tengaviyên takekes û civakê yên 
derûnî û komelî. Boran û tengaviyên derûnî 
û komelî jî dibin sedema rûdan û teqîniyên 
gerdûnî. 

îro tevê dinê bi saya geşedaniyên zanistî 
û alavên teknolojiyê bûye nola gundekî 
biçûk. Ku li devereke cîhanê bûyerek 
diqewime, tevê mirovan di heman katê de 
bi wê bûyerê dihesin. Mirov di heman gavê 
de ji rûdan û geşedaniyan nû agahdar 
dibin. Nêrîn û dîtinên xwe yên derbarê 
bûyer û lêqewmînên dinê diyar dikin û li 
gorî wê helwest digirin an tev digerin. 

Jiyana takekes û civakê ya komalî li gorî 
şêwaza hilberiyê ango li gorî rewşa aborî 
teşe û dirûv digire. Pergal û sazûmanên 
jorxane, her gav li ser hîmê sazûmanên 
jêrxan ava dibin. Sazûmanên jêrxane û 
jorxan çi ne, divê em wateya wan 
bizanibin û peyre li ser hevhîkariya wan 
hinekî rawestin. 

Pergala rêveberiyê û şêwaza hilmeriya 
civakê çi be an bi çi awayî be, sazî û 
dezgehên jorxane yên mîna çand, huner, 
wêje, perwerdehî, spor, ol, sinc, exlaq, 
gertev, dab û nêrît û kevneşopiyên civakê jî 
bi heman awayî dê bi wî rengî bin. Bo 
nimûne; pergala civakê ya komelî û saziya 
jêrxane kapîtalîst be, dê hemû sazî û 
dezgehên civakê li gorî pergala kapîtalîst; 
na heke pergal sosyalîst be dê hemû sazî û 
dezgehên jorxane jî li gorî pergala 
sosyalîst dirûv bigirin. 

Bêguman, bi qandî pêdiviyên rojane yên 
mîna xwarin, vexwarin û vehesînê, 
hewcedariya mirov bi tevger û bizavên 
çandî û hunerî û her wiha çalakiyên cestî û 
derûnî yên komelî jî heye. Wekî spor, 
şano, muzîk û wêne û hwd. Belê divê ev 
çalakî hemû di suxreya mirovahiyê de bin û 
ji bo tenduristiya mirov û civakê bêne kirin. 
Ne ku ev tişt bibin sedema kuştin û 
xwekuştina mirovan û navgîna arîşe û 
aloziyên civakî. Spor, kirûyeke pir girîng û 
sûdewar û heta bêbes manîdar e. Belê bi çi 
rengî ? Bi wî şertê ku mirov bixwe sporê 
bike, cest û lemlateyên xwe bixebitîne û 
tenduristiya xwe biparêze. 

Ji werzîşê (sporê) bigirin heta muzîkê, ji 
muzîkê bigirin heta şanoyê, ji şanoyê bigirin 
heta sînema û wenesaziyê, her tişt li dijî 
tenduristiya mirovan tê xebitandin û 
bikaranîn. îro ev çalakiyên çandî û hunerî 
hemû di xizmeta mêtingeriyê de ne. Her 


yek ji wan wekî alaveke tiryak û tevzîner di 
dil û mêjiyê mirovên ciwan de diçêre û wan 
ji hest û bestên mirovî bidûr dixe. Ji van 
alavan yek jê pêgog (futbol) e. Pêgog, îro 
wekî şehr û tiryaka hemdem e. Hem jî ew 
tiryaka ku ji timika serê mirovan heta bin 
pehniya wan şane bi şane ditevizîne ye. 
Lewre em dibînin ku ji mirovên desthilatdar 
ên ku her devekî wan tiştekî dixwe bigirin 
heta yên ku li gezanên hesilîne, ji 
dewlementirînê cîhanê bigirin heta xizan û 
belengzên dinê, tevê mirovan daye dûv 
goka gilover ya ku carekê tenê pihêna wan 
pê nebûye û bi gogvanan re radibin û 
rûdinên, vir de û wir de dipekin. Ew goga 
şehrîn hiş di serê kesî de nehiştiye. Tu 
dibêjî qey tu arîşe û pirsgirêkên dinê tune 
ne ku mirovahiyê daye pey wê goga gilover 
a ku dişibe dinayaya me ya yekreng û 
yekdeng... 

Wekî ku li jorê jî hate diyarkirin, pergala 
cîhanê bi çi rengî be, çand û huner û 
kevneşopiyên civakan li gorî wî rengî teşe 
digire. Ku pergala dinê kîjan heng, bezm û 
şahiyên civakî li ser mirovan ferz dike, 
mirov jî arasteyî wan tiştan dibin. îro em 
dinêrin serjimara dinê li dora şeş mîlyaran 
ediliye. Yanî şeş mîlyar mirovên dinê ji 
destê hêzên desthilatdar û pergala 
kapîtalîst di emana Xwedê de ne. Her tişt li 
ser riknê vê pergala kerex û kambax hatiye 
rûnandin. Pergala Cîhanê Ya Nû, 
pirsgirêkên nû û pirsgirêkên nû jî mirovên 
nû diafirîne. Cîhan ber bi yekreng û 
hemdengiyekê de diherike. Xweza û gerdûn 
bi xwe jî her gav li hemberî hemerengî û 
hemdengiya çêkirî derdikevin; belê tenê 
mirov ji bo pirerengî û piredengiyên ku bi 
destê serdestan hatine çêkirin, bêdeng 
dimînin. Bêdengiya mirovan dibe sedema 
tepisandin, çewisandin û kepisandinên 
mirovahiyê. Ev jî dibe sedema tengavî 
xurifandinên nû. 

Roj tune ye ku li ser rûyê erdê bi sedan 
mirov neyên kuştin. Dîsa gav nîn e ku li 
quncikeke dinê xwekuştinek pêk neyê. 
Mirov li dewsa jiyan û vejiyanê, kuştin û 
xwekuştinê dineqînin. Ji pêgavî û neçarî, 
mirov radibin li şûna lihevhatin û 
lihevkirinê, an şer û pevçûnê; li şûna 
dilxweşî û aramiyê jî, diljarî û xemgîniyê 
dipejirînin. Ev tişt hemû jî ne delîlên xêr û 
xweşiyê ne. Wekî ku pêşiyan jî gotiye: "Berî 
baranê ba tê, berî mirinê ta tê" Ev 
neyîniyên ecêb hemû nîşaneyên tengaviyên 
gerdûnî yên xeter û erjeng in. 

Wekî ku Dryden dibêje: "Ji tengezariya 
mirovên bisebir bitirse." 


Kaniya He/bestan 


Negrî Şehîd 


Dildarîsmaîl 11.11.2009 



Negrî dilê min li ser te dinalê û dikelê 
Hey Ihsanê delal û ciwan 
Negrî û birîna te dimîne nîşan 
Çara zor û sitemkariyê her bê çare ye 
Tu dibî şehîdê kurdistan 
Dijmin dijmine didê ber hev 
Zarok û kal, keç û xort 
Bi hovîtî didê ber xwe û bi pêlavan 
Didê ser gul û çîçekên buharê 
Buhara ku hê ne hatiye der 
Bi beyive hey Ihsanê delal û ciwan 
Rêça te dimîne doz û berxwedan 
Peyvên te dibin bersivên gelek pirsan 
Negrî û ez xweş dizanim ku giriyê te 
Ji nava dile ne bi çavên sor û şile 
Dijmin xwînxware wekî Dûpişk û mare 
Qet nas nake dostanî û mirovatî 
Herdem dimîne wekî hov 
Nasnake ne insan û ne ol 
Didê ber hev çep û rast 
Dikenê û li ser xwînê dikê dîlan 
Dikenê û difroşê ojdan 
Negrî hey Ihsanê delal û ciwan 
Tu dimînî şehîdê kurdistan 
Bi navê te şiyar dibin hezarê xortan 
Ne daliqandina sîdaran û ne kuştina 
fîşekan 

Gavekê bi paşve dikşîne 
Kurdistan dimîne xewna hemî kurdan 
Hêviyê dijwar dike 
Tenê em dixwazin aştî, biratî û 
dostanî 

Kuştinê em naxwazin em tên kuştin 
Em diaxivin axivtinên me tên birîn 
Em naxwazin xewna bibînin 
Ji bona xewna her em têne girtin 
Ji bona nerînên xwe em tê zindankirin 
Nerîn û xewin dimînin qedexe 
Hêvî û daxwaz qet ji mer nabe 
Dijmin weha dixwaze... û 
Em weha dibînin 
Ihsan di dilê her kurdekî de sax 
dimîne 

Dibe şehîdê kurd û Kurdistan 
Ev helbest ji bona Ihsan Fetahiyan 

Agirî 


Şiroveya Gotinên Pêşiyan 


Beşa 5 



Çiya Mazî 


Vegotina bi peyv û 
axaftinê (pirs û bersiv): 
Di hinek gotinan de him 
pirs heye him jî bersiv 
hatine dayîn. Wekî 
mînak: 

Kê mirî vegerand? Yên 


d/i kirî. 

Kê nexweş rakir? Kê ku pirs kir. 

Kê tir kir? Yên bê dê û bav. 

Van gotinana selmandina bûyeran in.ji bo 
rexneya li civak û kesan hatine gotin. 

Vegotina Çîrokî : Hinek gotin hene, bi 
awayê vegotina çîrokê hatine gotin. Ew jî 
carinan dirêj û carinan bi pirs û bersivan 
çêbûne. 

Mînak: 

Di maia bavê de zeynet in,ava cêrên wan 
şerbet in,dayik dimirin, zeyî tên, "jinbira bê 
rûmet" in. 

Ev gotin bi awayê helbestî jî tê zimên. 
Mirov ji çîroka vê gotinê jî wateya keçên ku 
dibin bûk û rewşa wan, dibîne. 

Ji kerê re gotine were dawetê,gotiye: 
Ditirsim, bar mar ii erdê ye, nigê min ne 
nigê dawetê ye. 

Di vê gotinê de raste rast vegotina 
diyalogî heye û ev rêbaza çîrokê ye. 

Vegotina Mecazî û pêwendî: ji xwe 
taybetiya herî bi bandor mecazîbûna 
peyvên di nava hevokên gotinên pêşiyan 
de ne. Ev taybetî taybetiya sereke ye. Lê 
belê ne ku giş bi mecaz in. Hinek henin ev 
kêmanî di wan de heye ku tenê selmandin 
in û xwerû nin. Hinek jî henin bi 
mecazbûna wan wateyeke kûr î nexuyayî 
tînin holê. 

Mînak: 

Cêr ii rêya avê dişkê. 

Mirov dikare gelek wateyan ji vê peyvê 
derxe. Cêr bi tena serê xwe mecaz e. Wekî 
"mirov" xuya dibe. Mirovê here şer dê 
bimire jî. Cêr, wekî amûran jî xuya. Amûr, 
di çi karî de bê bikaranîn, di wê derê de 
xera jî dibe. 

Ceh qet nebûye genim. 

Ji xwe ceh nebûye genim. Lê ceh di vê 
derê de watayên din jî xuya dike. Wekî, 
"jin nabe mêr", "sewal nabe mirov", 
"mirovê baş tu car xerabiyan nake" û hwd. 
Di van gotinana de her tişt bi tişteyên din 
re hatine têkildarkirin û şibandin. 

Vegotina xeberbazî û qerfokî: Hinek gotin 
jî henin, dema têne gotin wekî ku mirov 
qerfê xwe bi hinekan bike, têne fêmkirin . 
Ev yek jî wêjeyî û mecazî ye. 

Mînak: 

Yê ku herin masiyan, qûna wan şif dibe. 

Vegotina duwateyî (tewriye): Di hinek 
gotinan de, hinek peyv hene ku bi du 


wateyan jî têne bikaranîn. Mirov bi kîjan 
wateyê jî fêm bike taybetiya gotinê 
naguhere û herdu wate jî di cîh de ne. 

Mînak : 

Berxê nêr, ji bo kêr. 

Peyva "kêr" mirov dikare bibêje him di 
wateya "kêrê" û him di wateya kêrhatinê( 
karê nêrbûnîyê) de hatiye bikaranîn. Berxê 
nêr ji bo gonxwarina mîhan tê hilanîn. "kêr" 
di vê gotinê de tê wê wateyê jî. Lê ev wate 
di xwendina gotinê de nayê bîra mirov. Ji 
ber ku ew wate wateyek dûr e. Pêşî wateya 
kêra birînê tê bîra mirov. 

Vegotina hevnegirtî (bi nakokî): Hinek 
gotin hene ku bi nakokiyê, wateyan 
derdixin holê. Ji dijberiyê (tezatê) sûdê 
distînin: 

Mînak: 

Li zik xistine, gotiye ax pişta min. 

Di vê derê de "pişt" ne ew pişta bedenê 
ye, pişta hêz û piştgiriyê ye. Wekî kesekî ku 
alîkariya wî bike tune ye an kesekî jê re 
bibe piştgirî tune ye. 

Vegotina Remzî (sembolî): Vegotina 
remzî, di gotinên pêşiyan de taybetiyek 
giring e. Bi taybetî tişt (obje) bi awayê 
sembol hatine bikaranîn. Her tiştek bi piranî 
di gotinan de dibe remz û derdikevin 
pêşberî mirov. Wekî, dar, wekî, sewal, wekî 
beşên bedena mirov û hwd. 

Mînak: 

Hespê çê, ço ii xwe naxîne. 

Ji mişkan dikevin hebangûşk. 

Dara xebatkaran tim bi ber e. 

Di van gotinana de: "Hesp", "mişk", 
"hebangûşk" û "dar", her yek remzek e û ji 
dêleva tiştekî din hatine gotin. Mînak 
"hesp", di wateya mirovên baş û jêhatî de 
hatiye bikaranîn . Heke mirov jêhatî be, 
mirov nahêle tahde bigihêje mirov. "Mişk" jî 
di wateya mirovan de ye. Ew jî, ku mirovê 
nebaş be, zarokên nebaş ji wan çêdibe. 
"Dar" jî di wateya berhemê de ye. Mirovê 
xebatkar berhemê wan her bi heyîn û 
dewlemend e. 


DI GOTINEN PEŞIYAN DE PEYDEKIRINA 
"RAMANA BINGEHÎN" 


Her gotinek pêşiyan di heman demê de 
ramanek bingehîn e. Ji bo mirov ramana 
bingehîn bibîne divê mirov hinekî li ser hûr 
bibe. Di her gotinê de du hêmanên 
bingehîn hene: 

a) Ramana xweser (Ramana 
hundurîn) 

b) Dîtin. (Dîtina mirovan ya ji bo 
bûyerê) 

Ramana Xweser (ramana hundurîn) 
:Ramana xweser, hêmana bingehîn e, xala 
esil a mijarê ye. Ya, dê bê ravekirin e. 


Bersiva pirsa "ev çi vedibêje?" ye. 

Raman: Daraziya ramana xweser e, 
sînorê wê ye. Bersiva pirsa"bi çi û çawa 
hatiye ravekirin?" e. Ji bo mirov ramana 
xweser fêm bike, mirov dikare ji "kirde" û 
"pêveber"a hevokê sûdê wergire. 
Kirde(özne), û yên wê temam dikir 
xweseriya ramanê, pêveber(yuklem) û yên 
wê temam dikin jî dîtin û felsefeya mirovan 
û ya gotinê derdixin holê. 

Mînak: Yê ku ket goiê ji baranê natin 
(wateya mecaz; yê ku karekî bike , ji rîî 
wî natirse) 

Pêveber:Natirse. Bi çi hatiye ravekirin,bi 
golê hatiye ravekirin.Gol cihê nepen e, cihê 
fetisandin û mirinê ye. Rîsk e. 

Kirde: Çi natirse (yê ku dikeve golê). Yê 
wê rîskê dide ber çavê xwe. Yê ku kar dike 
ye. Yê ku ji golê natirse, ji rîska kar jî 
natirse. 

Ku mirov kirde û pêveberê bide ber 
hevdû û wan veguhezîne jiyana asayî, 
mirov dê bibîne ku çi dibêje. 

Ango, ji fetisandina golê, rîska 
(îflaskirina) kar tê fêmkirin. Yê ku dikeve 
goiê jî, yê ku dest bi karekî dike ye. 

CÛDAHÎYA BÎWÊJ Û GOTINÊN 
PÊŞÎYAN: 


Biwêj: Di ferhengên Ewropî de li himber 
biwêjan wekî "îdiom" derbas dibe. Di Tirkî 
de; "deyim" û di erebî de "tabîr" derbas 
dibe. Di ferhengên Kurdî de; pêgotî an tebîr 
û biwêj derbas dibe. 

Wateya biwêjan ya wêjeyî jî; peyv an 
hevokên bi mecaz in. Raweya wan û 
gotinên pêşiyan hinekî kûr û dirêj e. Biwêj 
jî bi dîroka xwe ji alî pêşiyan hatine gotin û 
afirandin. Ji ber peywîra wan û gotinên 
pêşiyan, ji ber cûdabûn û bilêvkirina wan, ji 
hevdû qetiyane û her yek bûye beşek ji 
wêjeyê. 

Mirov dikare bibêje, biwêj ketine nava 
zimên û wekî haya mirovan jê tune be û 
peyv bi vateyeke din tê bi karanîn.Biwêj 
wegotinên bi qalibên taybet in ku ji bo 
mirov têginekê an tevgereke mirovan bîne 
zimên, hatine holê.Lê Gotinên pêşiyan 
qaîdeyên wan î gelemperî heye. Dema ku 
gotineke pêşiyan tê gotin wekî ji herkesî re 
tê gotin û di her demê de li her derê mirov 
dikare bibêje. Lê biwêj ji bo taybetiya yekî 
an tiştekî têne gotin. Mînak, mirov bibêje : 
"H eta tu hat ba min hasii di Mûsiiê re 
derbas bû'. Ev biwêj ji yekî tenê re tê 
gotin, tu bandorê li yê sêyemîn ku li ba 
mirov be nake. 

Wekî me di şîroveya pirtûka A. 
Balî de jî gotiye, carinan bêyî vîna mirovan 
têne bikaranîn. Ne hewceye ku mirov 
bibêje "ezê biwêjê bikar bînim" lê ji bêgavî 
têne bikaranîn. Bûne hêmanên hevok û 
zimên. 








Agirî 

Rewşen Bedirxan: 

“Yekêtiya Kurdan bide min, ezê kurdistanek 

azad bidim te” 


Bi kurtî Rewşen Bedirxan 


Re 


Festivala 100 saliya Şajina kurd 
iwşen Bedirxanê: 


S ibêdehiya roja Duşemî, 

09,11,2009'an, festîval û 
sempozisyona 100 saliya şajina 
kurd, Rewşen Bedirxanê li Hewlêra 
Paytextê Herêma Kurdistanê (Hola Pêşewa) 
hat lidarxistin. Festîval bi beşdariya malbata 
Rewşenxanê, nûnerên part û rêxistinên 
siyasî û hikomî yên kurdistanî, herweha 
rewşenbîr û nivîskarên biyanî û kurdistanî 
bi sirûda netewî ya "EY Reqîb" dest pê kir. 

Şandek ji rêberiya PDKÎ jî bi serperistiya 
birêz Rostem Cehangirî endamê Deftera 
Siyasî, Tahir Mehmûdî endamê Komîteya 
Nawendî û Dara Natiq endamê Cihgir yê 
Komîteya Nawendî û hejmarek kadrayên 
ragihandin a vê partiyê beşdarî vê festîvalê 
bûn. 

Di destpêkê de birêz Dr. Kawe Mehmûd, 
Wezîrê Rewşenbîrî yê H.H. Kurdistanê di 
axaftinekê de serbarê bixêrhatin kirina 
hemû beşdar û mêvanan, herweha bal 
kişande ser kar û xebatên wê şêrejina kurd 
li wî serdemî de û ew bi sefîr û berevankarê 
pirsa gelê xwe da nasîn. Wî herweha got ku 
hêvî û daxwaza Rewşen xanê, yekgirtin û 
yekêtiya gelê kurd bûye û heya roja dawiyê 
jî hewl û xebat bo vê meremê û beşdariya 
bi bandor li pirsa jinan û wekheviya li nav 
civakê de da. Gelê kurd deyndarê wan 
kesane ye û divêt em deyna wan li ser xwe 
hildin. 

Paşan gotatra birêz Celal Talibanî bi 
nûneratî ji aliyê Ednan Moftî ve hat 
Pêşkêşkirin, ku di peyamê de gellek bi 
berfirehî bas ji rol û tesîra wê Şajina kurd li 
bizava rewşenbîrî a kurd de hati bû ykirin. 

Li beşek din ji vê festîvalê de, fîlmek 
dukumêntî li ser jiyan, biserhat, kar, xebat 
û berhemên şajina kurd, Rewşen xanê 
Pêşkêşî beşdaran hatekirin. 

Paşan her yek ji rewşenbîr û nivîskarên 
kurd Dr. Kemal Mezher, Reşîd Findî, Dara 
Bîllek, Mihemed Selîm Suwarî û Mamosta 
Fexriyê bi rîz axaftinên xwe li dor kesatiya 

Rewşenxanê, konferansa Yûnanê li sala 
1957'ê, yadigariyên pêre, radyoyên kurdî û 
bi giştî kar, berhem û xebatên wê şêre jina 
kurd peşkêş kirin. 

Beşek din ji karê festîvalê taybet bû bi 
vekirina pêşangehek ji wêne û berhemên 
Rewşenxanê, ku bûye cihê dilxweşî û 
rizamendiya beşdaran. 

Dûre destgulên her yek ji Hêro Îbrahîm 
Ehmed û heval Xeco, pêşkêşî sînem 
Bedirxanê hatin kirin, paşan helbestvan 
Qadir Qaçax çend parçe helbest pêşkêşî 
beşdarên festîvala kir û bi vê çendê jî 
xemlek taybetî da vê yad û festîvalê. 

Herweha her yek ji nivîskarên kurd, 
Mehmûd Bekîk û Dr. Husên Kîkî di 
axaftinên cuda de bas ji kesatiya wê 
şêrejina kurd û kongireya Qahîreyê li sala 
1956'ê û tesîr û bandora Rewşenxanê li ser 
wan bixwe kirin û komek bîrhatinên binirx 
bi Rewşenxanê re Pêşkêşî beşdaran kir. 

Dawîn beşa vê yad û sempozisyonê jî, 
axaftina Sînem Bedirxanê weke nûnera 
malbata Bedirxaniyan bû ku têde spasiya 
xwe û malbata xwe ji hemû mêvan û 
beşdarên festîvalê kir. Festîvala 100 saliya 
şajina kurd, rewşen Bedirxanê di nava 
pîrozbahiyên germ yên beşdaran ji Sînem 
Bedirxanê, seet 2'ê Piştînîvro bi dawî hat. 




Şanda PDKÎ di festîval û sempozisyona 100 saliya şajina kurd, Rewşen Bedirxanê de 
li Hewlêra Paytextê Herêma Kurdistanê 


R ewşen Bedirxan di sala 1909'an de 
li Qeyseriyê ji dayîkbûye û malbata 
wê di sala 1913'an de jiber xebatên 
siyasî sirgûnî Rojhilata Navîn 
Bavê wê Salih Bedirxan e. Rewşen Bedirxan, 
hîndekariya xwe li Şam û Ûrdûnê berdewam 
kir û li Ûrdûnê bû yek ji mamosteyên jin ên 
destpêkê. Rewşen, di sala 1935'an de bi 
Celadet Bedirxan re dizewice. Rewşen 
Bedirxan, dibe yek ji nivîskarên Kovara 
Hawarê. Di sala 1957'an de li Yewnanîstanê 
kongreya dijberî-mêtingeriyê tê lidarxistin û 
di nava 6 delegeyên Kurd ku lazime beşdarî 
kongreyê bibin, tenê Rewşen Bedirxan 
beşdar dibe. Di sala 1971ê de li ser daxwaza 
Mustefa Barzanî, diçe Başûrê Kurdistanê û li 
bajarê Hecî-Ûmranê Yekîtiya Jinên Kurd saz 
dike. Nivîskara jin a Kurd Bedirxan, bi 
çalakiyên xwe yên di warên civakî, siyasî û 
hîndekariyê de tê naskirin. 

Di nava berhemên Rewşen Bedirxan de 
gelek pirtûk û werger hene. Heta roja mirinê 
jî ew ji bo gel û welatê xwe xebitî. Mixabin 
di 01.06.1992'an de nivîskara Kurd Rewşen 
Bedirxanê jiyana xwe ji dest da û li Şamê li 
tenişta mêrê wê, Celadet û bapîrê wê 
Bedirxan Beg li goristana Şêx Xalidê 
Neqşibendî hat veşartin. 

Berhemên wê yên çapkirî 

1 Bîranînên Jinekê, werger, ji zimanê 
Tirkî bo Erebû, 1951. 

2 Xeramî We Alamî, werger,(çîrok)ji 

Tirkî bo Erebî 1953. 

3 Bîranînên Mamosteyekî (sê pirtûk), 

werger, ji Tirkî bo Erebî 1954. 

4 Rûpelên ji Toreya Kurdî 1954. 

5 Nama Gelê Kurd (helbest-Goran) ji 

Kurdî bo Erebî 1954- ji ber rewşa siyasî navê 
xwe li ser vê pertûkê ne nivîsî ye. 

6 Name ji Mustefa Kemal Paşa re, 
werger ji Tirkî bo Erebî (Ev pirtûk bi alîkariya 
min hat nivîsîn, çapkirin û belavkirin). 

7 Bîranênên Min-Salih Bedirxan- 

,werger ji Turkî bo Erebî. (Ev pirtûk jî bi 
alîkariya min hat nivîsîn, çapkirin û 
belavkirin). 

8 El-red 'ele El-kosmopolîtiye, 
Mehmûd Şîniwî, werger, (ji ber hin sedemên 
siyasî navê xwe li ser vê pertûkê ne nivîsî). 

Pertûkên wê yên ne çapkirî 

1. Bîranînên jinekê (perçê duwemîn). 

Ev pirtûk hate çapkirin. 

2. -Bavê min Abdulhemîd-nivîsa Ayşe 

keça Sultan Ebdulhemîd e. 

3. Bîranînên min. Destnivîs e. 











Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 





Govara “Jinan” Di Konferansa 
“Berevanîkirin Ji Mafên Werzişî Ên jinên 
Îranî” De, Pileya Duhem Bi Dest Xist 

Kovara "Jinan", 
belavoka Yekîtiya 
jinên Demokrat ên 
Kurdistana îranê, 
di konferansa 
salane a 

"Berevanîkirin ji 
Mafên VVerzişî ên 
Jinên îranê ên 
derveyî welat" de, 
pileya duhem bi 
dest xist. 

Nûçegihaniya Kurdistanê di vê derbarê de ragihand: Civaka 
Rojnamevanên warê Werzişa Îranî li derveyî welat, roja 10. 
11.2009'an, konferansa xwe a salane bi beşdariya 84 kes ji 
endamên wê civakê, li bajarê Hewlêrê lidarxist. Welatên Amerîka, 
Almanya, Kanada, Birîtaniya, Swêd, Norwej, Usturaliya û 
Fînlanda, endamên wê civakê ne. 

Di konferansa han de ku bo heyamê 3 rojan dom kir, xalên 
girîng û veşartî ên pêkhateya werzişa îranê di asta rêveberiyê de, 
bi armanca berevanîkirin ji mafên werzişî ên zarok, nûciwan, jin û 
kêmasiyên olî û herwiha dûrketina rola werzişvanên îranê di asta 
bilind de, ketin berbas û hatin şirovekirin. 

Di vê konferansê de kovara "Şêrejin" pileya yekem û kovara 
"Jinan" pileya duhem bi dest xistin. Du govarên han di heyamê 
sala borî de, ji bo berevanîkirin ji mafên berheq û rewa ên îranê, 
gotarên werzişî belav kirine. 

Sibêdeya roja duşem, 16.11.2009an, şandeke Yekîtiya Jinên 
Demokrat ên Kurdistana îranê bi serokatiya "Hêro Celdiyanî, 
berpirsa saziya han, ji bo wergirtina xelatê, serdana Hola Werzişî 
a bajarê koyê kir û ji aliyê "Ako Cehad", endamê rêveberiya 
Federasyona Fûtbal a Herêma Kurdistanê û Serokê Tîpên 
Neteweyî ên bajarê Koyê ve, xelata xwe wergirtin. 

Dadgeha “Qanûna Esasî” ya Rûsiyayê 
hukmê îdamê rakir 

► Li gorî 
Nûçegihaniya 
"Riya Nûstî", 
dadgeha 
Qanûna Esasî 
ya Rûsiyayê 
birêvebirina 
hikmê îdamê 
di Rûsyayê 
de, li 

destpêka 

meha Janurary a 2010'an de qedexe dike. Biryara han li 
roja pêncşemî 19,11,2009'an ji aliyê dadgeha Qanûna 
Esasî hate dayîn. 

Serokê vê dadgehê da zanîn ku eva deng û biryara 
dawîn e û êdî nahê guhertin. 


îran yek ji gendeltirîn welatên 
cîhanê 

Rêxistina 
"şefafiyeta 
Navnetewî" 
rapora salane ya 
xwe weşand ku 
têde 

refbendiyekê ji 
bo welatên 

cîhanê li gorî 
fisad û gendeliya 
îdarî û hikûmetî 

dike. 

Nirxandinên vê rêxistinê li ser gendelî, bertîl, kirîn û 
firotina postên dewletî, bertîl li dezgehên Qazayî, fisada 
malî li nav siyasetvanan û berpirsên dewletî û herweha 
xebata nehewce li dijî madeyên bêhişker û... tên encam 
dayîn. 

Li vê raporê de navê 180 welatan tê dîtin ku welatê 
Niyozlandê pileya yekemîn bidestxistiye. paşan bi rêz 
welatên Danmark, Sengapûr, Swêd û Swîs cî girtine. 

îran jî di vê raporê de, li pileya 168 mîn wergirtiye û ligel 
gendeltirîn welatên cîhanê de navberek gellek kêm heye. 
Bi wateyek din, tenê 7 welat di cîhanê de li warê fisadê de 
rewşek xirabtir ji komara Îslamî a îranê hene. Weke: 
Somalî, Efxanistan, Birme, Sûdan û îraq. 

Hêjayî gotinê ye ku pileya îranê li warê fisadê bi nisbet 
sala borî daketiye û xirabtir bûye. 

Eşq Û Qehwe Tenê Bi Germî Xweş In!!! 

► Mêjdem e ku 
dibêjin eşq û 
Qehwe tenê bi 
gemî xweş in. Lê 
lêkolînan 

derxistiye ku çayî 
û Qehweya pir 
gerim(kel) jî, 
zirarên xwe hene. 

Pisporên warê 

saxlemiyê didin zanîn ku vexwarina çaya kell, egera 
tûşbûn bi Penceşêra gewriyê zêde dike. 

Berê Pijîşk li ser vê baweriyê bûn ku sedema sereke ya 
tûşbûn bi Penceşêra Hewik û Gewriyê, Cigarekêşan û 
vexwarinên elkolî ne, lê niha derketiye ku xwarinên pir 
gerim jî dibine sedema şewltîna malên gewriyê û tûşbûna 
bi van nexweşiyan. 

Lewra ger hûn dixwazin tûşî vê nexweşiyê nebin, pifekê 
li ça û Qehweya xwe bikin û bila ser bibe ! Ew car vexon û 
hinoş û can. 






















